open-index/open-wikipedia-markdown huggingface dataset:
Градиште (Горна Лешница)

**Градиште** — археолошко наоѓалиште во тетовското село Горна Лешница. Претставува утврдена населба од доцноантичко време.. Се наоѓа на западниот раб од селото, од десната страна на Лешничка Река, на самата граница со Долна Лешница каде има висок рид со зарамнето плато на кое се распознаваат темели од објекти и од одбранбен бедем. На површината има грамади од кршен камен, фрагменти од керамички садови, питоси и покривни ќерамиди. Според местоположбата, населбата имала военостратегиско значење да го штити преминот преку реката.

## Поврзано

*Горна Лешница 
## Наводи

Категорија:Горна Лешница
Вистинска крв

**Вистинска крв** (оригинал англиски: *True Blood*) е американска телевизиска серија создадена и продуцирана од Алан Бол. *Вистинска крв* е заснована на серијалот романи Јужните вампирски мистерии од Шарлин Харис, и се занимава со заедничкото живеење на вампирите и луѓето, во измислено мало гратче во Лузијана, наречено Бон Темпс. Централна личност во серијалот е Суки Стакхаус (Ана Пакин), келнерка со телепатски способности, која работи во бар, која се вљубува во вампирот Бил Комптон (Стивен Мојер).

Серијата премиерно се емитува на кабловската програма HBO во Соединетите Американски Држави. Продукцијата е на HBO во соработка со продукциската компанија на Бол, Your Face Goes Here Entertainment. Првата епизода беше прикажана на 7 септември 2008 година.

Првата сезона доби многу критички признанија и освои неколку награди, вклучувајќи Златен глобус и Еми. Втората сезона на серијалот премиерно беше прикажана на 14 јуни 2009 година. Десеттата епизода од втората сезона (23 август 2009 година) ја виделе 5,3 милиони гледачи, што е нов рекорд за серијата. Финалето на втората сезона (13 септември 2009 година) го виделе 5,1 милиони гледачи. Просечно 12,4 милиони неделно ја гледале втората сезона.Деветтата епизода од четвртата сезона (21.08.2011) поставиla нов рекорд со 5,53 милиони гледачи, што ја прави најгледана епизода до сега

## Наводи

Категорија:Телевизиски серии
Елена Караѓорѓевиќ

**Јелена Караѓорѓевиќ** ( во  —  во ) била ќерка на Петар I Караѓорѓевиќ и Зорка Караѓорѓевиќ. По раната смрт на нејзината мајка, таа пораснала кај нејзините тетки Анастасија и Милица. Таа отишла во манастирот Смолни и станала добра пријателка со големата кнегиња Олга Николаевна, најстарата ќерка на Николај II.

Во 1911 година се венчала со Иван Константинович Романов. Студирала медицина во Санкт Петербург, сè додека не се родило нејзиното прво дете Иван. Во 1915 година се родила нејзината ќерка Екатерина. По падот на монархијата во Русија, нејзиниот сопруг бил убиен од страна на болшевиците, а таа била заробена. Во 1919 година добила дозвола да ја напушти земјата, па заедно со нејзините деца заминале во Ница, каде останала до крајот на својот живот.

Категорија:Српско благородништво
Категорија:Југословенски кралски семејства
Категорија:Династија Караѓорѓевиќ
Категорија:Династија Романови
Фурфурал

**Фурфуралот** е ароматичен алдехид. Неговата хемиска формула е OC4H3CHO. Претставува безбојна, маслеста течност со мирис на бадеми, но под изложеност на воздух добива жолта боја.

## Наводи

Категорија:Фурани
Категорија:Алдехиди
Категорија:Растворувачи
Категорија:Ароми
Елизабета Караѓорѓевиќ

**Јелисавета Караѓорѓевиќ** ( во ) е единствената ќерка на југословенскиот кнез Павле Караѓорѓевиќ и Олга Караѓорѓевиќ.

На 19 јануари 1961 година, кнегињата се омажила за Хауард Оксенберг, со кој имала две ќерки: Катарина Оксенберг и Кристина Оксенберг. Од својот прв сопруг се развела во 1969 година, а истата година се омажила за Нил Роксбург Балфор, од кој брак се родил Николас Роксбург Балфор. Во 1987 година се омажила за Мануел Улјоа Елијас, поранешен премиер на Перу. 

Таа се школувала во Јужна Африка, Велика Британија, Швајцарија. Таа е државјанин на САД и Србија. Во 2004 година се кандидирала за претседател на Србија. Денеска, живее во Белград.

Елизабета
Категорија:Живи луѓе
Павле Караѓорѓевиќ

**Павле Караѓорѓевиќ** (— во ) — син на кнезот Арсен Караѓорѓевиќ и Аурора Павловна Демидов ди Сан Донато. По разделувањето на своите родители, тој заминал да живее во Женева, кај својот чичко Петар I Караѓорѓевиќ. Во 1903 година, Петар бил прогласен за крал на Србија.

Категорија:Династија Караѓорѓевиќ
Категорија:Регенти
Категорија:Витези на Подвеската
Категорија:Луѓе од Санкт Петербург
Категорија:Апсолвенти на Оксфордскиот универзитет
Покраини во Шпанија

360п|мини|десно|Карта на покраините во Шпанија

**Шпанија** и нејзините автономни заедници се делат на 50 **покраини**, чии граници (со мали измени) датираат од преподелбата на Шпанија во 1833 г. Единствената крупна промена оттогаш наваму е поделбата на Канарските Острови на две покраини.

Важноста на покраините се има значајно намалено со усвојувањето на автомните заедници при демократизацијата на Шпанија. Денес тие играат улога на изборни области и географски одредници, на пр. за поштенски и повикувачки броеви. Помалите места се наведуваат по покраината наместо по автономната заедница. Автономните заедници се создадени врз основа на покраините, апа затоа нема покраини што припаѓаат на повеќе од една автономна заедница.

Највеќето покраини го носат името на најважниот град во нив. Исклучок од ова се Алава, Астурија, Бискаја, Кантабрија, Гипускоа, Балеарските Острови, Ла Риоха и Навара. Само два главни града на автономните заедници не се воедно главни на својата покраина: Мерида во Екстремадура и Сантјаго де Компостела во Галисија. Седум автономни заедници опфаќаат повеќе од една покраина: Астурија, Балеарските Острови, Кантабрија, Ла Риоха, Мадрид, Мурсија и Навара. Овие понекогаш се нарекуваат „непокраински“ заедници.

## Список на покраини
Во табелата подолу се наведени покраините во Шпанија, и тоа по азбучен ред. До секоја е наведен главниот град, автономната покраина и список на општини во покраината.

## Поврзано
* Автономни заедници во Шпанија
* Окрузи во Шпанија
* Список на општини во Шпанија

## Наводи


Категорија:Административна поделба на Шпанија
Категорија:Второстепени административни единици на земјите
Национален статистички институт (Шпанија)

**Национален статистички институт** () — државен завод во Шпанија задолжен за собирање на статистички податоци од демографски, стопански и општествен карактер. Установата е задолжена и за вршење на попис на секои 10 години.

## Надворешни врски
* Национален статистички инстиут  

Категорија:Демографија на Шпанија
Категорија:Управување со Шпанија
Категорија:Организации во Шпанија
Категорија:Државни статистички заводи
Ваљадолид (покраина)

**Ваљадолид** () — покраина во средно-северозападниот дел на Шпанија, во централниот дел на  автономната заедница Кастиља и Леон. Се граничи со покраините Самора, Леон, Паленсија, Бургос, Сеговија, Авила и Саламанка.

Покраината брои 720.157 жители (2005), од кои речиси две третини живеат во главниот град Ваљадолид, кој воедно е и главен град на автономната заедница. Во состав на покраината влегуваат 225 општини, од кои над една третина се села со помалку од 1000 жители.

Ваљадолид е главниот стопански центар на Кастиља и Леон.

## Историја
Ваљадолид бил најзначајниот центар на фалангизмот за време на Втората Шпанска Република и втора покраина по број на фалангистички гласови во изборите од 1936 г, веднаш по Кадис.  Покраината била под власта на Франковите националисти во текот на Шпанската граѓанска војна.

## Наводи

## Надворешни врски


Категорија:Покраини во Шпанија
Асеманиево евангелие

**Асеманиево евангелие** или **Асеманово евангелие** — глаголски ракопис од втората половина на X век чие настанување се поврзува со Охридската книжевна школа.

## Име
мини|лево|Јосиф Симон Асемани (1687–1768), пронаоѓачот на Асемановото евангелие
Пишуван е врз пергамент со обла глаголица и има 158 листа. Овој глаголски споменик кој се смета за најстар словенски ракопис, го пронашол во 1736 година, во Ерусалим префектот на Ватиканската библиотека Јосиф Симон Асемани (1687 - 1768) по чија смрт, заедно со целата неговата колекција, станал сопственост на библиотеката во Ватикан. Во оваа библиотека сега го носи бројот 3, а е наречено Асеманово по името на неговиот пронаоѓач. Комплетно е дигитализирано и достапно во нивната дигитална библиотека.

## Содржина
По содржина е изборно евангелие (апракос) со месецослов и неговиот текст, според мислењето на многумина истражувачи, му е најблизок на Кирилометодиевиот превод на евангелието. Големата важност на ова најстаро апракосно евангелие за историјата на евангелскиот текст се потврдува и од тоа што во неговиот месецослов ги наоѓаме најстарите вести за празнувањето, паметта на браќата Кирил и Методиј и Климент Охридски. Интерес претставуваат и подоцнежните кирилски записи во почетокот на секој месец од месецословот, во кои се означени „злите денови“ во соодветниот месец. Од овие записи добива важни податоци за битот и верувањата на македонските Словени во таа далечна епоха. Асемановото евангелие е мошне важно и за историјата на нашата книжна орнаментика. Илуминацијата му е старинска и мошне оригинална, при што не се чувствува некое посебно влијание од страна на водечките цариградски илуминаторски школи. Тоа значи дека во скрипторскиот центар во кој настанало Асемановото евангелие била негувана самостојна, автохтона илуминторска традиција.

## Особености
Некои од јазичните особеностите на овој ракопис се:
* двоеров правопис, испуштање на еровите, обично во зборови на крајот на редот
* правописно мешање на еровите
* замена ъ > o и ь > e во силна позиција
* употреба на ѕ: , .

## Наводи

## Поврзано
* Список на глаголични ракописи (900–1399)
* Средновековна македонска книжевност
* Старословенска книжевност
* Старословенски јазик
* Средномакедонски период

## Надворешни врски
*

Категорија:Средновековна македонска книжевност
Категорија:Христијански текстови од 11 век
Ѕвездан Јовановиќ

**Ѕвездан Јовановиќ** () е поранешен припадник на Единица за специјални операции, кој е осуден за убиството на српскиот премиер Зоран Ѓинѓиќ.

Јовановиќ е роден во градот Пеќ, во Метохија. Работел како бравар, а од 1991 година се придружил на српските паравоени структури на чело со Жељко Ражнатовиќ. Станал член на Единицата за специјални операции или Црвени баретки, каде се стекнал со чин потпуковник. Активно зел учество во војните во Југославија, посебно во Косово.. 

На 12 март 2003 година, Јовановиќ извршил успешен атентат врз српскиот премиер Ѓинѓиќ. По атентатот, тој успеал да побегне, но набргу бил уапсен. На 23 мај 2007 година бил осуден на 40 години затвор.

## Наводи

Категорија:Луѓе од Пеќ
Категорија:Живи луѓе
Категорија:Косовски Срби
Категорија:Српски злосторници
Категорија:Српски атентатори
Категорија:Земунски клан
ФК Ираклис

**ФК Ираклис** () — грчки фудбалски клуб од Солун кој моментално игра во Грчка Суперлига. Клубот игра на стадионот Кафтанзоглијо во Солун.

## Историја
Клубот бил основан во 1908 година во центарот на Солун. Првото име на клубот било *Македоникос*. Во 1911 година клубот бил преименуван во *Ираклис*. Ираклис за првпат победил во *Солунска Фудбалска Лига* во 1914 година, а за вторпат во 1915 година. Клубот исто така има освоено 5 *ЕПСМ Лиги* (пред 1959 година). Во 1976 година Ираклис освои Грчкиот Куп. Во финалето Ираклис победи Олимпиакос. Во 1985 година Ираклис освои Балканскиот Куп. Во финалето Ираклис го победил романскиот клуб Арџеш Питешт со 4-1 во Солун и загубил 3-1 во Питешт.

## Играчи
### Моментален Состав

## Почести
### Регионални
**[[Солунска Лига]]**
:**Шампиони (1):** 1914, 1915

**[[ЕПСМ Лига]]**
:**Шампиони (5):** 1926-1927, 1938-39, 1939-40, 1950-51, 1951-52
:**Вицешампиони (6):** 1923-24, 1925-1926, 1929-30, 1936-37, 1946-47, 1952-53

### Домашни
***[[Грчка Суперлига|Грчка Прва Лига]]**
:**Вицешампиони (3):** 1933-34, 1938-39, 1946-47

***[[Грчки Футболски Куп|Грчки Куп]]**
:**Шампиони (1):** 1975-1976 
:**Вицешампиони (4):** 1946-47, 1956-57, 1979-80, 1986-87

### Меѓународни
***[[Балкански футболски Куп|Балкански Куп]]**
:**Шампиони (1):** 1984-1985

## Извори

## Надворешни Врски
Официјална страница на ФК Ираклис
Сретко Калиниќ

**Сретко Калиниќ** ( во ) — српски криминалец, член на Земунскиот клан и еден од учесниците во атентатот врз српскиот премиер Зоран Ѓинѓиќ.

За учеството во атентатот бил обвинет од страна на Белградскиот суд и осуден на 35 години затвор, а подоцна казната му била намалена на 30 години. Во 2008 година, тој повторно бил осуден на 40 години затвор за учество во убиства и различни терористички дела.

## Наводи

Категорија:Живи луѓе
Категорија:Српски злосторници
Кристијан Голубовиќ

**Александар "Кристијан" Голубовиќ** ( во ) е српски криминалец.

Во 2005 година бил осуден на затвор, и пуштен на слобода во 2009 година. Тој бил апсен на неколкупати, главно поради разни криминални работи, како продава дрога на линијата Нови Пазар - Белград.

## Наводи

Категорија:Живи луѓе
Категорија:Српски мафијаши
Бејрут (музичка група)

**Бејрут** () — американска група на инди-музика. Групата ја основал Зек Кондон од Санта Фе, Ново Мексико. Бејрут отпрвин бил проект на Захари Франсис Кондон, а потоа станал поголем бенд. Нивните први изведби биле во Њујорк во мај 2006 година за да го поддржат издавањето на нивниот прв студиски албум, *[[Гулаг Оркестар]]*. Нивната музика комбинира повеќе елементи од: источноевропската музика, балканската фолк музика, западната поп-музика, американската мејнстрим инди-рок култура и етно музика.

## Историја
### Рани години
Зек Кондон е роден во Санта Фе, Ново Мексико на 13 февруари 1986 година.

## Наводи

Категорија:Американски музички групи
Категорија:Музички групи основани во 2006 година
Андрија Мохоровичиќ

**Андрија Мохоровичиќ** (;  – ) — хрватски метеоролог и сеизмолог којшто прв ги забележал гранците помеѓу кората и обвивката на Земјата.

Занимавајќи се со проучување на сеизмичките бранови предизвикани од еден земјотрес во близина на Загреб во 1909 година. Мохоровичиќ забележал дека некои бранови како да пристигнуваат пред другите. Тој претпоставил дека врз брановите влијае менувањето на густината во внатрешноста на Земјата, на длабочина од околу 30 мк. Длабочината на брановите, која сега е наречена Мохоровичиќиев дисконтинуитет или „Мохо“, се менува од 25 до 90 км под континентите, до 70 до 10 км под дното на океанот. Дисконтинуитетот ја одбележува промената во составот меѓу кората и обвивката што се наоѓа под неа.

Категорија:Хрватски научници
Категорија:Членови на Хрватската академија на науките и уметностите
Категорија:Погребани на гробиштата „Мирогој“
Категорија:Апсолвенти на Карловиот универзитет
Окрузи во Шпанија

мини|300п|Карта на окрузите во Шпанија

Извесни автономни заедници во Шпанија традиционално се делат на **окрузи** наречени „**комарки**“ (шпан. *comarcas*). Некои окрузи (како на пр. оние во Каталонија) имаат законски утврден статус, па дури и извесен степен на самоуправа.

Во други случаи (на пр. Ла Карбаљеда) немаат формален законски статус бидејќи нивните граници соодветствуваат на географски целини како долини, речни устија, планински предели, па дури и историски региони, покраини и кралства (на пр. Љеркавонија). Ваквите окрузи се организираат во заедници (*mancomunidad*) што им овозможува делотворно и целисходно да раководат со нивните ресурси.

Округот Сердања е поделен помеѓу две држави, југозападната половина ѝ припаѓа на Шпанија, а североисточната на Франција.

## Поврзано
* Автономни заедници во Шпанија
* Покраини во Шпанија
* Список на општини во Шпанија

## Надворешни врски
* „Осознајте ја Шпанија“ - подробен список на окрузите во Шпанија со врски  


Категорија:Административна поделба на Шпанија
Рекен

**Рекен** () — село и поранешна општина во округот Бургенланд, во Саксонија-Анхалт, Германија. Од 1 јули 2009 е дел од градот Лицен.

Филозофот Фридрих Ниче е роден тука во 1844 и куќата во која е роден, сè уште постои. Неговиот татко бил свештеник. Ниче, исто така, бил и погребан во Рекен.

Landschaft-Röcken.jpg|Езерце во близина на Рекен
Geburtshaus Friedrich Nietzsches mit Skulpturengruppe Röcken.jpg|Споменик
KircheBothfeld.jpg|Црквата во Рекен
Dorfbild von Röcken.jpg|Куќи во Рекен
Lützen Röcken Kirche 1.jpg|Црквата во Рекен
Kohlebeschickungsanlage Roecken.jpg|Поранешна фабрика за чакал и јаглен 


Категорија:Села во Саксонија-Анхалт
Категорија:Бургенланд (Германија)
Села во Ниуе

Ниуе административно се дели на 14 *села* (општини). Главниот град Алофи се состои од две села-општини - Алофи Север и Алофи Југ. Секое село има свој селски совет на чие чело стои претседател. Селата играат улога и на изборни подрачја. Секое село има по еден пратеник во Собранието на Ниуе.

Во табелата селата се прикажани со бројот на жители и нивната површина. Во некои селски општини влегуваат и помали селца.

Селата Алофи Север и Алофи Југ заедно го образуваат главниот град Алофи (нас. 614). На табелата селата се наведени по редослед од лево кон десно.

## Наводи

Ниуе
Категорија:Ниуе
Категорија:Географија на Ниуе
Категорија:Списоци на административни единици на земјите
Чарлс Волкот

**Чарлс Дулитл Волкот** (1850 - 1927) — американски палентолог.

Волкот ископал приближно 70,000 фосили од средниот камбриум во Барџес Шејл на канадските Карпести Планини. Тоа место денес со закон е заштитено светско културно наследство. Зачуваниот мек дел од тие фосили ни дава можност да го претставиме живиот свет во морето во тоа време. Волкот станал директор на Геолошкиот преглед на САД, а потоа и секретар на Институтот Смитсонијан во Вашингтон, главниот град на САД.

Категорија:Американски палентолози
Категорија:Наградени од Националната академија на науките на САД
Категорија:Дописни членови на Петербуршката академија на науките
Категорија:Членови на Кралската шведска академија на науките
Категорија:Почесни членови на Академијата на науките на Советскиот Сојуз
Игнатиј I Цариградски

**Игнатиј I Цариградски** ( во  - ) — вселенски патријарх во периодот од 847–858 и 867–877 година.

Игнатиј бил син на царот Михаил I Рангаве. За патријарх дошол по смртта на Методиј I во 846 година. Во 858 година бил симнат од престолот и пратен во прогонство. На негово место бил поставен секретарот на царот, Фотиј I. Но кога на царскиот престол дошол Василиј Македонецот, тој повторно го вратил Игнатиј на патријаршискиот престол. Св. Игнатиј управувл со голема ревност и мудрост. Го изградил манастирот на Св. Архангели, во којшто се упокоил 877 година.

## Наводи

Категорија:Римокатолички светци од Анадолија
Категорија:Светци од Анадолија
Категорија:Вселенски патријарси
Категорија:Архиепископи од 9 век
Категорија:Византијци од 9 век
Категорија:Христијански светци од 9 век
Категорија:Православни светци
Бело Поле (Желино)

**Бело Поле** — археолошко наоѓалиште во тетовското село Желино. Претставува населба од неолитското и римското време и средниот век. Се наоѓа северозападно од селото, на десниот брег на реката Вардар, каде на висока доминантна тераса се наоѓа множество фрагменти од неолитски керамички садови, орудија од камен и кремен и во помала мера фрагменти од керамички садови и питоси од римското време и средниот век.

## Поврзано
*Градиште — населба од бронзено и доцноантичко време
*Грамаѓе — населба од доцноантичко време

## Наводи

Категорија:Желино
EP

**EP** (кратенка за **extended play**) e име со кое се нарекуваат музичките плочи или ЦД-ата кои се премногу долги за да бидат синглови, а премногу кратки за да бидат албуми. Албумите траат 25-80 минути, сингловите 5-15 минути, а EP трае 15-25 минути. За EP понекогаш се користи изразот макси-сингл или мини-албум.

Категорија:EP албуми
Категорија:Типови на албуми
Категорија:Носачи на звук
Категорија:Снимена музика
Градиште (Желино)

**Градиште** — археолошко наоѓалиште во тетовското село Желино. Претставува населба од бронзеното и доцноантичкото време. Се наоѓа веднаш над селото на висок рид што доминира над околниот терен. На зарамнетото плато се среќаваат фрагменти од керамички садови од бронзеното време, како и керамички садови, питоси и градежен материјал од доцноантичкото време.

## Поврзано
*Бело Поле — населба од неолитското и римското време и средниот век;
*Грамаѓе — населба од доцноантичко време.

## Наводи

Категорија:Желино
Грамаѓе (Желино)

**Градиште** — археолошко наоѓалиште во тетовското село Желино. Претставува населба од доцноантичкото време. Се наоѓа на околу 2&nbsp;км северно од селото, во приватна нива, каде што се среќаваат фрагменти од керамички садови, питоси и грамади од градежен материјал.

## Поврзано

*Бело Поле — населба од неолитското и римското време и средниот век;
*Градиште — населба од бронзено и доцноантичко време.

## Наводи

Категорија:Желино
Арапска пролет

**Арапска пролет** — низа демонстрации и протести во дел од Арапските земји. Најпрвин, протестите започнале на 18 декември 2010 година во Тунис, а подоцна истите се прошириле во Египет, Алжир, Јемен и Јордан, и со мали инциденти кое се случиле во Мавританија, Саудиска Арабија, Оман, Судан, Сирија, Либија, Мароко. Дел од протестите се преврнале во револуции..

Протестите започнале на 18 декември 2010 со востанието во Тунис, кога Мохамед Буазизи се самозапалил за конфискувањето на неговата стока и главно поради големата корупција во неговата земја. Поради слични проблеми во регионот и успешниот протест во Тунис, серија од немири започнале и во Алжир, Јордан, Египет и Јемен, и во помал степен и во други арапски држави.

Првата револуција, во Тунис, завршила кога претседателот Зин ал Абидин бен Али на 14 јануари 2011 година се повлекол од власта и побегнал во Саудиска Арабија. Вниманието на светот по ова се свртел кон Египет, каде масовни протести започнале на 25 јануари 2011 година. По четиридневни протести, претседателот Мубарак понудил реформи, но не и негова лична оставка која била цел на демонстрантите. По осум дена од протестите во поголемите градови во Египет, Мубарак најавил дека ќе се повлече од претседателската функција, по 30 години и нема да бараа уште еден претседателски мандат на претстојните избори. Во истото време, јорданскиот крал Абдула бил именуван за нов премиер како и претседателот на Јемен, Али Абдула Салех, кој исто така објавил дека нема да се кандитира на идните избори. Тој на власт во земјата е 32 години.

## Дати

## Наводи


Категорија:Револуции
Категорија:Судири во 21 век
Џејсон Мраз

**Џејсон Томас Мраз** (анг. *Jason Thomas Mraz*, р.  година) — американски пејач-текстописец, роден и одгледан во Мечанисвил, Вирџинија.

Мраз го издал својот прв албум, *[[Waiting for My Rocket to Come]]*, кој го содржел хит синглот "The Remedy (I Won't Worry)", во 2002 година. Но сè додека не го издал вториот студиски албум ,*[[Mr. A-Z]]* тој немал стекнатокомерцијален успех. Албумот се искачил на Billboard 200 листата и продал повеќе од 100 000 копии во САД. Во 2008 година, Џејсон Мраз го издал третиот студиски албум , *[[We Sing. We Dance. We Steal Things]]*. Албумот се искачил на третото место на Billboard 200 листата и бил комерцијален успех ширум светот заземајќи го десеттото место на многу интернационални листи.

Меѓународниот пробив на Џејсон Мраз бил со издавањето на првиот сингл од албумот, "I'm Yours". Синглот се искачил на шестото место на Билборд Хот 100 листата.

## Личен живот
Џејсон Мраз е роден и одгледан во Мечанисвил, Вирџинија. Тој има чешко потекло кое го наследил преку неговиот дедо кој се преселил во САД од Австроунгарија во 1915 година. Неговото преиме преведено од  чешки значи "мраз". ().

## Наводи

Категорија:Живи луѓе
Категорија:Родени во 1977 година
Јостедалсбрен

**Јостедалсбрен** — најголем ледник на европското копно и е остаток од големиот континентален ледник, кој до пред 10,000 години ја покривал цела Норвешка. Неговиот опстанок во југозападниот дел на Норвешка главно е обезбеден со регионалните снегови, а не со ниските температури. Тоа може да се забележи по по високата стапка на топење во терестријалните „носеви“ на неговите педесетина платоски ледници.

## Надворешни врски

*Национален парк Јостедалсбрен 
*Ледник Јостедалсбрен - национален парк

Категорија:Ледници во Норвешка
Били Џо Армстронг

мини|Фотографија од Били Џо Армстронг
**Били Џо Армстронг** (анг. *Billie Joe Armstrong*, роден  година) е американски рок музичар и глумец, најпознат како главен вокал, главен текстописец и водечки гитарист на американскиот рок бенд Green Day. Тој исто така е гитарист и пејач на рок бендот Pinhead Gunpowder, а пее и за музичката група Foxboro Hot Tubs, кога не работи со Green Day.

## Наводи

## Надворешни врски

* 
* 

Категорија:Членови на Green Day
Категорија:Американски рок-гитаристи
Категорија:Живи луѓе
Категорија:Поп-панк пејачи
Вил Хант

мини|Фотографија од Вил Хант
**Вилијам Мартин "Вил" Хант** (анг. *William Martin "Will" Hunt*) е тапанар кој свири рок и метал жанр. Тој моментално свири во бендовите Eye Empire, Dark New Day, Evanescence, Cossfade, и Black Label Society.

## Дискографија
### Evanescence
**TBA* (2011)

### Skrape
**[[New Killer America]]* (20 март 2001)
**[[Up the Dose (албум од Skrape)|Up the Dose]]* (13 јануари 2004)

### Томи Ли
**[[Never a Dull Moment (албум од Томи Ли)|Never a Dull Moment]]* (21 мај 2002)

### Dark New Day
**[[Twelve Year Silence]]* (14 јуни 2005)
**[[Black Porch (Acoustic Sessions) (EP)]]* (5 септември 2006)

### Bloodsimple
**[[Red Harvest (албум од Bloodsimple)|Red Harvest]]* (30 октомври 2007)

### Black Label Society
**[[Order of the Black]]* (10 август 2010)

### Methods of Mayhem
**[[A Public Disservice Announcement]]* (21 септември 2010)

### Crossfade
**[[We All Bleed]]* (12 април 2011)

## Надворешни врски
*DarkNewDay.com
*EyeEmpire.com

Категорија:Членови на Evanescence
Категорија:Родени во 1971 година
Клер Камерун Патерсон

**Клер Петерсон** ( - ) бил американски физичар.

По работата на првата атомска бомба и проучувањето на радиоактивноста, американскиот физичар Патерсон се заинтересирал за преместување на староста на Земјата. Во 1956 година го споредил мерењето на метеоритите и Земјините минерали и така ја одредил староста од 4,550 милиони години. Тоа било прва точна процена.

Категорија:Американски геолози
Категорија:Американски хемичари
Категорија:Учесници во проектот „Менхетн“
Категорија:Американски природозаштитници
Абрахам Готолоб Вернер

**Абрахам Вернер** (1749-1817) бил германски геолог и професор.

Вернер доведувал студенти од цела Европа, дури и од Северна и Јужна Америка, на Фрајбрешката академија за рударство. Тој го изработил едниот од првите класификациони системи за минералите. Бил најголем приврзаник на Нептунистичката теорија според која сите карпи се таложеле по ред во океанот, создаден за време на Големиот потоп, опишан во Библијата. Магматските и метаморфните карпи биле први, потоа следеле седиментните карпи и на крајот површинските седименти.

Категорија:Германски геолози
Категорија:Членови на Кралската шведска академија на науките
Категорија:Апсолвенти на Лајпцишкиот универзитет
Категорија:Членови на Баварската академија на науките
Категорија:Членови на Пруската академија на науките
Категорија:Родени во 1749 година
Категорија:Починати во 1817 година
Категорија:Почесни членови на Кралското друштво на Единбург
Николас Стено

**Николас Стено** (Копенхаген, Данска 1638 - 1686 Шверин, Германија) бил римокатолички свештеник и научник по потекло од Данска. Студирал во Италија и станал лекар на големиот војвода од Тоскана. Во текот на престојот во Тоскана, тој ги демонсрирал принципите на суперпозиција и покажал дека нивоата на седиментните карпи прво се наслојувале едно преку друго со таложење на честичките од течноста. Со самото тоа, во секој ред на нивоа помладите слоеви лежат над постарите. Тој докажал дека и искосените или деформираните слоеви се образуваат поради поместување на Земјата по таложењето, како и тоа дека фосилите се остатоци од организми кои живееле во минатото.

## Научна работа
Стено прво студирал анатомија, во почетокот фокусирајќи се на мускулатурниот систем и на природата на мускулната контракција. Ја употребил геометријата да покаже дека со контракција мускулот го менува својот облик но не и волуменот.

## Најзначајни дела

* *За цврстите тела кои се наоѓаат внатре во цврсти тела* (1669)
* *Elementary Mylogical Specimens* (1669)
* *Анатомски забелешки* (1662)
* *Discours de Monsieur Stenon sur L'Anatomie du Cerveau (Предавање на господинот Стено за анатомијата на мозокот, Париз* 1669)

Категорија:Дански геолози
Категорија:Блажени
Кристијан Леоплод фон Бух

**Кристијан Леоплод фон Бух** (1774-1852) — германски геолог и палеонтолог.

Ја проучувал минералогијата со Абрахам Готолоб Вернер во Фрајбург, кој му бил колега на проучениот геолог и географ Александар фон Хумболт. Фон Бух многу патувал и објавил голем број трудови со геолошки теми. На почетокот на својата истражувачка работа се занимавал со вулканизмот, но подоцна во фокусот на неговото интересирање биле фосилите и стратиграфијата. Во книгата „*Ber den Jur in Deutschland*“ го има прецизно дефинирано стратиграфскиот систем од времето на јура.

Категорија:Германски геолози
Категорија:Членови на Кралската шведска академија на науките
Категорија:Носители на прускиот Орден за заслуги (граѓански)
Категорија:Странски членови на Кралското друштво
Категорија:Апсолвенти на Гетингенскиот универзитет
Категорија:Починати во Берлин
Категорија:Почесни членови на Петербуршката академија на науките
Категорија:Членови на Американската академија на уметностите и науките
Категорија:Членови на Баварската академија на науките
Категорија:Членови на Пруската академија на науките
Категорија:Членови на Гетингенската академија на науките
Категорија:Членови на Француската академија на науките
Категорија:Членови на Торинската академија на науките
Категорија:Родени во 1774 година
Категорија:Починати во 1853 година
Категорија:Германски палеонтолози
Јасминова револуција

**Туниските протести** или **Туниската револуција** започнала кон крајот на 2010 година, а продолжила и во текот на 2011 година. Оваа револуција е позната ѝ како **Јасминова револуција**.

Протестите започнале кон крајот на декември 2010 година, кога трговецот Мухамед Буазизи се самозапалил како протест за конфискувањето на неговата стока. Ова социјално незадоволство ја опфатила целата земја. Во почетокот, целта на демонстрациите биле од социјален карактер, крај на полициското насилство, намалување на невработеноста и цените на прехранбените производи, зголемување на минималната плата, поголема борба со корупцијата и слично. Но набргу, протестите преминале во политички карактер, и целта на истите станала паѓање на режимот на претседателот и демократизација на земјата.

Овие протести претставуваат најголемите во земјата по три декади. Револуцијата довела до бегство на претседателот Зин ал Абидин бен Али на 14 јануари 2011 години по 23 години власт. По бегството на претседателот, во земјата била формирана привремена влада, во која биле вклучени и членовите на партијата на претседателот, како и членовите на опозицијата. Но, пет министри го напуштиле министерството односно владата, и од 21 јануари секојдневните протести во Тунис продолжиле, барајќи во новата влада да нема членови од партијата на претседателот. Жртвите од востанието се над 78, а повеќе од 100 се повредени.

Протестите и промената на власта во самата земја се познати како *Туниска револуција на достоинството*. Во западните медиуми пак, овие настани се познати како *Јасминова револуција*.

## Наводи

Категорија:Тунис во 2010 година
Категорија:2011 во Тунис
Категорија:Нереди во 2010 година
Категорија:Нереди во 2011 година
Категорија:Арапска пролет
Злобни улици (филм)

***Злобни улици*** (англиски: *Mean Streets*) е филм од 1973 година. Сценариото е напишано од Мартин Скорсезе и Мардик Мартин, а режисер е Скорсезе. Во главните улоги играат: Харви Кител, Роберт Де Ниро и Давид Провал. Филмот беше издаден од *Warner Bros* на 2 октомври, 1973. Де Ниро ја освои наградата *National Society of Film Critics* за „Најдобар Глумец во Споредна Улога“ за неговата улога како Џон „Џони Бој“ Сивело.
Во 1997, Злобни улици беше селектиран од страна на *Library of Congress*  за зачувување во „Националната Филмска Бележница“ (*National Film Registry*) во САД како културен, историски и естетски препознатлив филм.

## Дејствие
Чарли (Харви Кеител) е италијански-американец кој се обидува да влезе во локалната мафија и кој е спречен поради неговите чувства за одговорност кон неговиот деструктивен и помлад пријател Џони Бој (Роберт Де Ниро), коцкар кој должи пари на многу лихвари. Чарли работи за неговиот чичко Џовани (кој е месен капо), највеќе како собирач на долгови. Тој исто така има тајна афера со братучетката на Џони Бој, Тереса, која има епилепсија и е прогонета поради нејзината состојба – посебно од страна на чичкото на Чарли. Џовани исто така не сака Чарли да се дружи со Џони Бој и го предудпредува за тоа, велејќи дека "Чесните мажи одаат со чесни мажи". Чарли е растргнат помеѓу неговата католичка благосостојба и амбициите со мафијата. Како што филмот напредува, Џони набрзо постанува самоуништлив, поради континуираното растење на нетрпеливоста кај лихварите. Неуспевајќи да добијат откуп во црквата, Чарли го гледа спасот преку неговото жртвување во корист на Џони. Во еден бар, локален лихвар, Мајкл Лонго, доаѓа по Џони за да го собере својот дел, но изненадно Џони го нарекува „серко“. Лихварот тргнува кон Џони, но Џони вади пиштол со кој му се заканува дека ќе го убие и го користи стравот на лихварот за да избега од барот. Чарли потоа одлучува да го напушти градот за некое време, Тереса и Чарли тргнуваат со него. Ама за нивна несреќа, мафијашите Мајкл Лонго и Џими Шортс доаѓаат во нивни пресрет, почнуваат да ги бркаат и Џими го погодува Џони во вратот, а Чарли во раката, што предизвикува сообраќајна несреќа. Филмот завршува со сцена како амбулантна кола пристигнува на местото на несреќата.

## Улоги
* Роберт Де Ниро како Џон "Џони Бој" Цивело
* Харви Кител како Чарли Капа
* Давид Провал како Тони Девиназо
* Ејми Робинсон како Тереза Рончели
* Ричард Романус како Мајкл Лонго
* Чезаре Данова како Џовани Капа
* Виктор Арго како Марио
* Џорџ Мемоли како Џои
* Лени Скалета како Џими
* Џени Бел како Дајан
* Муреј Мостон како Оскар
* Мартин Скорсезе како Џими Шортс

## Музика во филмот
Филмот вклучува многу поп и рок хитови, меѓу кои: „Be My Baby“ од „The Ronettes“, верзија на „Please Mr.Postman“, „Jumpin’ Jack Flash“, „Tell me“ од Rolling Stones, „I Looked Away“ од Ерик Клептон.

Категорија:Американски филмови
Категорија:Филмови од 1973 година
Розова магла (филм)

***Розова магла*** (англиски: *Purple Haze*) е филм, комедија-драма, снимен во 1983 за Мет Колфилд, студент на колеџ кој е избркан поради пушење на канабис и набргу е пратен во Виетнам, летото 1968 година.

## Дејствие
Филмот започнува во универзитетот во Принстон, 1968, каде што Мет Колфилд и неговите пријатели гледаат телевизија. Таму, тие сведочат на изјавата на претседателот Линдон Б. Џонсон кој информира дека нема да се повлече на изборите кои следат. Откако ги слушнале овие вести, Мет и неговите пријатели прославиле пушејки марихуана. Едно примерно дете од соседната соба е вознемирено поради недоличното однесување на соседите па откако им кажал да прекинат со викањето, поради што тие го исфрлиле надвор, тој ја повикува полицијата. За неколку минути, Мет  и неговите цимери се фатени како пушат марихуана и се отпуштени од колеџот. Мет се враќа дома кај неговото семејство каде што се справува со неколку проблми пред да исплови за Виетнам.

## Музика во филмот
„Розова магла“ изгледа е најдобро запаметен по неговите песни кои главно содржат рок-музика од втората половина на 1960-тите.
* „When I Was Young“ од *The Animals*
* „For What It's Worth“ од *Buffalo Springfield*
* „Expecting To Fly“ од *Buffalo Springfield*
* „I Feel Free“ од *Cream*
* „So You Want to Be a Rock 'n' Roll Star“ од *The Byrds*
* „I-Feel-Like-I'm-Fixin'-to-Die Rag“ од *Country Joe & The Fish*
* „Eight Miles High“ од *The Byrds*
* „Magic Carpet Ride“ од *Steppenwolf*
* „White Rabbit“ од *Jefferson Airplane*
* „Embryonic Journey“ од *Jefferson Airplane*
* „A Whiter Shade Of Pale“ од *Procol Harum*
* „A Salty Dog“ од *Procol Harum*
* „Runaway“ од *Del Shannon*
* „Everyday People“ од *Sly & The Family Stone*
* „Darkness, Darkness“ од *The Youngbloods*
* „Get Together“ од *The Youngbloods*
* „Purple Haze“ од *The Jimi Hendrix Experience*
* „Foxey Lady“ од *The Jimi Hendrix Experience*
* „Are You Experienced?“ од *The Jimi Hendrix Experience*
* „The Star-Spangled Banner“ од *The Jimi Hendrix Experience*

Категорија:Американски филмови
Категорија:Филмови од 1983 година
Категорија:Филмови на англиски јазик
Категорија:Филмови од 1982 година
Алжирски протести (2011)

**Алжирските протести** претставуваат низа протести кои започнале кон крајот на 2010 година. Како главни причини за започнувањето на протестите се големата невработеност, недостиг од градби за домување, зголемување на цените на храната, зголемување на корупцијата. Протестите се прошириле низ целата земја.

Протестите, според законите во Алжир, доколку не се одобрени од страна на властите, се незаконски. При овие немири загинале пет лица, а околу 800 биле повредени.Првата жртва била едно 18-годишно момче кое било застрелано за време на судирите меѓу демонстрантите и алжирската полиција во околината на Мсила

## Наводи

Категорија:Арапска пролет
Категорија:Нереди во 2010 година
Категорија:Нереди во 2011 година
Категорија:Нереди во 2012
Категорија:Алжир во 2010 година
Категорија:2011 во Алжир
Категорија:2012 во Алжир
Категорија:Нереди во 2012 година
Уранови месечини

300px|right|thumb|Уран и неговите шест најголеми месечини споредени според нивните релативни големини и релативни положби. Од лево кон десно: Пук, Миранда, Ариел, Умбриел, Титанија и Оберон
Уран, седмата планета во Сончевиот Систем, има 27 познати месечинаи, сите именувани според делата на Вилијам Шекспир и Александар Поуп. Вилијам Хершел ги открил првите две месечини — Титанија и Оберон, во 1787 година.

## Табела

## Наводи


Категорија:Уран
Пегматит

Откако најголемиот дел од гранитната интрузија ќе се олади и кристализира, преостанатата течна магма преминува во цврста состојба и создава премногу крупнозрнести карпи наречени пегматити. Пегматитите обично се јавуваат во облик на плочи или леќи на работ на гранитните плутони. Како и гранитот, пегматитите главно се состојат од кварц, момирок и момирок. Пегматитите претставуваат важен извор на индустриски минерали и на ретки елементи, како, на пример, борот, берилиумот и литиумот. Тие образуваат и скапоцени минерали како што се турмалинот и берилот.

Категорија:Магматски карпи
Категорија:Стопанска геологија
Брезница (Ларце)

**Брезница** — археолошко наоѓалиште во тетовското село Ларце. Претставува населба од доцноантичкото време. Се наоѓа на околу 1&nbsp;км јужно од селото, каде на еден поголем простор се среќаваат фрагменти од керамички садови, питоси и градежен материјал. Најдени се и повеќе монети што се чуваат во Музејот на тетовскиот крај.

## Поврзано
*Кале — утврдена населба од доцноантичко време и средниот век;
*Црква — црква од доцен среден век.

## Наводи

Категорија:Ларце
Кале (Ларце)

**Кале** — археолошко наоѓалиште во тетовското село Ларце. Претставува утврдена населба од доцноантичкото време и средниот век. Се наоѓа североисточно од селото, каде што покрај патот за селото Седларево има висок рид со зарамнето плато на кое се зачувани остатоци од населба, и тоа фрагменти од керамички садови, питоси и многу градежен материјал.

## Поврзано
*Брезница — населба од доцноантичко време;
*Црква — црква од доцен среден век.

## Наводи

Категорија:Ларце
Црква (Ларце)

**Црква** — археолошко наоѓалиште во тетовското село Ларце. Претставува црква од доцниот среден век. Се наоѓа на 500&nbsp;м јужно од селото, на едно зарамнето плато на падините на Сува Гора, каде се гледаат урнатини од црква со мали димензии

## Поврзано
*Брезница — населба од доцноантичко време;
*Кале — населба од доцноантичкото време и средниот век.

## Наводи

Категорија:Ларце
Глобочица (Луковица)

**Глобочица** — археолошко наоѓалиште во тетовското село Луковица. Претставува средновековна некропола. Се наоѓа северно од селото, на падините на Сува Гора, каде на површината се распознаваат покривни плочи од гробови со насоченост запад-исток

## Поврзано
*Брикул — кастел спекула од доцноантичко време;
*Луковица;

## Наводи

Категорија:Луковица (Тетовско)
Галиум

**Галиум** — хемиски елемент во периодниот систем.

мини|лево|Мали капки на галиум кои се врзуваат.
Прв предлог за постоење на галиумот е од Дмитриј Менделеев во 1871 година врз основа на пропустите во неговиот новосоздаден Периоден систем на елементите. Галиумот всушност бил откриен од страна на француски хемичар Paul-Émile Lecoq de Boisbaudran во 1875 година. Подоцна истата година, Lecoq бил во можност да добие чист галиум преку електролиза на галиум хидроксид (Ga(OH)3) со калиум хидроксид (KOH).
Галиум се топи на температура слична на собната температура и е еден метал кој има јасна претстава за градбата, па наоѓа примена во топломерите. Галиумот лесно формира легури со повеќето метали. Галиум се користи како материјал за полупроводници и се користи за производство на транзистори и диоди кои емитуваат светлина. Галиум арсенид (GaAs) може да произведе ласерска светлина, директно од електрична енергија.

## Наводи


Категорија:Слаби метали
Категорија:Хемиски елементи
Категорија:Разладувачи
Категорија:Зборови што ги нема во ТРМЈ
Stahlgewitter

**Stahlgewitter** e германска RAC група, основана во 1995 година. Настапите и се во целост на германски јазик.

Во 2002 година групата потпишува договор со германскиот музички издавач PC Records, договорот носи големи успеси, и се продаваат 8000 копии на албумот "Politischer Soldat".

## Состав

*Daniel Giese - вокал
*Frank Krämer - гитара
*Andreas Koroschetz - бас, тапани

## Дискографија

*1996 - "Das eiserne Gebet"
*1998 - "Germania"
*2001 - "Amalek"
*2002 - "Politischer Soldat"
*2003 - "Germania über alles"
*2006 - "Auftrag Deutsches Reich"
*2008 - "Politischer Soldat - Neuauflage"

## Надворешни врски

*Myspace
*Last.fm
*Temporati.de 

## Извори

Категорија:Германски рок групи
Категорија:Неонацистички музички групи
Категорија:Музички групи основани во 1995 година
Estirpe Imperial

**Estirpe Imperial** е шпанска RAC група, основана во 1991 година во Мадрид.

## Дискографија

*1995 - "Herederos de una Historia"
*1996 - "Himnos de Gloria"
*2003 - "Nacidos para la Gloria"

**Студио албуми**

*2000 - "Seguimos Vivos"
*2007 - "Sin Miedo"

**Синглови & EPs**

*1993 - "Estirpe Imperial"
*2010 - "Morir O Vencer"

**Компилации**

*1998 - "Disco de presentacion / Herederos de una historia"
*1999 - "Una Grande Fuerte"

## Надворешни врски

*Официјално мрежно место 
*Last.fm
*Discogs.com

Категорија:Шпански рок групи
Категорија:Шпански хеви метал музички групи
Категорија:Неонацистички музички групи
Шехитка

**Шехитка** (словенизиран женски облик од „шехид“, исламскиот поим за маченик) — поим кој означува жена-самоубиец од четничко сепаратистичко движење. За првпат поимот е употребен во рускиот печат, а потекнува од истоимениот руски збор „шехидка“. Ваквите жени имаат извршено самоубиствени бомбашки напади во арапско-израелските конфликти, Чеченија, Русија, Ирак, Индија и Шри Ланка.

Во поранешните советски држави, овие жени се познати исто така и како „црни вдовици“ (руски: *чёрные вдовы*), алудирајќи на токсичноста на истоимениот пајак. Ова се должи на фактот дека повеќето се вдовици на мажи убиени од страна на руските сили во Чеченија. Овие жени станаа познати кај јавноста по заложничка криза во Москва во октомври 2002 година. Во 2003 година, руската новинарка Јулија Јузик ја скова фразата „невести на Алах“ за да се опише процесот со кој Шамил Басаев (командант во паравојската Бригада на маченици) регрутира чеченки.

Категорија:Исламски тероризам
Категорија:Жени по занимање
No Remorse

**No Remorse** е англиска RAC група основана во Лондон во 1986 година, постоела до 1996 година. Групата е една од основачите на "Крв и чест".

## Состав

*Пол Барнли

## Дискографија

**Албум**

*1987 - "Demo" (MC)
*1988 - "This Time the World" (indiziert)
*1989 - "Blood Against Gold"
*1989 - "See You in Walhalla"
*1989 - "The New Storm Troopers"
*1992 - "Demo" (MC)
*1994 - "The Winning Hand"
*1994 - "Under the Gods" (indiziert)

**Синглови/EPs**

*1989 - "See You in Valhalla/Take What’s Ours"
*1989 - "Son of Odin/Daily News"
*1989 - "The New Stormtroopers/No More Brother’s War"
*1989 - "Smash the Reds"
*1989 - "Time Will Tell"
*1990 - "We Rise Again / Fate Dictator"
*1994 - "Farewell Ian Stuart"

**Компилации**

*1997 - "The Best of No Remorse" (indiziert)
*1998 - "Heroes Never Die"
*1999 - "Rare Remorse"
*2000 - "This Land Is Ours"
*2006 - "Deutschland" (indiziert)

## Надворешни врски

*last.fm

## Извори

Категорија:Британски рок групи
Категорија:Неонацистички музички групи
Категорија:Музички групи основани во 1986 година
Brutal Begude

**Brutal Begude** е француска RAC група, основана во 1995 година во Марсеј.

## Состав

*Paul Scholes - вокал, гитара
*Luca Toni - вокал
*Svart - тапани

## Дискографија

*2005 - "Radikal Musik"
*2006 - "Forever Ours"

## Надворешни врски

*Encyclopaedia Metallum
*Last.fm
*www.ns88.com 
*Musicbrainz.org
*88music.org 

## Извори




Категорија:Француски рок групи
Категорија:Француски хеви метал музички групи 
Категорија:Неонацистички музички групи
Марков Ѕид (Рогле)

**Кука** — археолошко наоѓалиште во тетовското село Рогле. Претставува населба од римското време. Се наоѓа северно од селото, на карпест рид со зарамнето плато што ги затвора долината на реката Фум и патот што води низ неа, каде што се гледаат остатоци од ѕидови. Во јужното подножје, на повеќе тераси се гледаат темели од повеќе објекти, а по површината се среќаваат фрагменти од керамички садови, питоси и многу згура од топена хромна руда.

## Поврзано

*Роглевска тврдина — кастел од римско време;
*Прој Роглес — населба од доцноантичко време и старохристијанска базилика;
*Кука — утврдена населба од раноантичкото и доцноантичкото време и црква од старохристијанското време.

## Наводи

Категорија:Рогле
Прој Роглес

**Прој Роглес** — археолошко наоѓалиште во тетовското село Рогле. Претставува населба од доцноантичкото време и старохристијанска базилика. Се наоѓа северно од селото, во приватна нива, каде на блага падина со зарамнето плато се среќаваат многубројни фрагменти од керамички садови и грамади од градежен материјал. Во една просторија на поголема градба, можеби црква, се откриени остатоци од мозаичен под со полихромни тесели.

## Поврзано

*Роглевска тврдина — кастел од римско време;
*Марков Ѕид — населба од римско време;
*Кука — утврдена населба од раноантичкото и доцноантичкото време и црква од старохристијанското време.

## Наводи

Категорија:Рогле
P.W.A.

**P.W.A.** e естонска RAC група, основана во 1988 година како P.V.A. (Perverts Versus Angels). Од 1999 година се преименува на P.W.A., што значи Preserve White Aryans, или во превод - зачувајте ги белите ариевци.

## Дискографија

**Студио албуми**

*2000 - "It's Time To Awake"
*2003 - "In Hate Of The Russian"
*2004 - "Nordic Blood"
*2007 - "Out Of Order"
*2009 - "Rock against communism"
*2010 - "Nordic blood - Nordic pride"

**Демо**

*1994 - "Palgasõdurid"
*1994 - "Palgasõdurid-Muticlub"

## Надворешни врски

*Last.fm
*Discogs.com

Категорија:Естонски рок групи
Категорија:Неонацистички музички групи
Брдо (Седларево)

**Брдо** — археолошко наоѓалиште во тетовското село Седларево. Претставува утврдена населба од доцноантичкото време. Се наоѓа на 2&nbsp;км југоисточно од селото, на висок рид со зарамнето плато што доминира над непосредната околина, каде се гледаат остатоци од одбранбени бедеми и кули. По површината се среќаваат фрагменти од керамички садови и грамади од градежен материјал. Бедемот е ѕидан од делкани камења без малтер.

## Поврзано

*Седларево

## Наводи

Категорија:Седларево
Тумба (Стримница)

**Тумба** или **Суви Дол** — археолошко наоѓалиште во тетовското село Стримница. Претставува населба од доцноантичкото време. Се наоѓа на левиот брег на реката Вардар, поточно, во нивите на тромеѓата помеѓу атарите на селата Фалише, Брвеница и Стримница, каде се наоѓаат фрагменти од керамички садови, питоси, тегули и кршен камен.

## Поврзано
*Стримница

## Наводи

Категорија:Стримница
Дубрава (Долно Седларце)

:*За други значења видете [[Дубрава (појаснување)]]*

**Дубрава** — археолошко наоѓалиште во тетовското село Долно Седларце. Претставува населба од доцноантичкото време. Се наоѓа на околу 1&nbsp;км северозападно од селото, каде по површината на нивите се наоѓаат остатоци од темели на градби и фрагменти од керамички садови, питоси и многу градежен материјал.

## Поврзано
*Крушевица — населба од доцноантичко време;
*Тумба — населба од неолитско време.
## Наводи

Категорија:Долно Седларце